## magyartanár záróvizsga módszertani témakörök

**A tanári szerep jellemzői és a szakmai fejlődés lehetőségei**

**1.** **A korszerű irodalmi nevelés céljai, feladatai. Tanárszerepek az irodalomtanításban**.

Gyűjtse össze, milyen célokat kíván elérni Kölcsey Ferenc Himnusz című művének tanítása során a 7. és 10. évfolyamon! Mutassa be saját véleményt is formálva az ismeretátadó és tanulásszervező tanárszerep főbb jellemzőit, különbségeit! Véleményét a Himnusz tanítási óráival példázza!

**A szakterület tanításának aktuális kérdései**

**2. Az irodalmi nevelés szaktudományi, pedagógiai-pszichológiai és módszertani kérdései.**

Mutassa be vázlatosan az irodalomtanítás irodalomtudományi modelljeit!

Milyen összefüggéseket, hasonló megfontolásokat fedezett fel a konstruktív pedagógia, a kritikai gondolkodás és a befogadásközpontú irodalomtudományi iskolák, illetve irodalomtanítási curriculumok szemléletében? Észrevételeit kortárs szerző művének iskolai értelmezésével magyarázza!

**A tanítási folyamat tervezése**

**3. Az irodalmi nevelés didaktikai folyamata. A folyamat tervezése és szervezése. A tanulás kerete az RJR modell.**

Milyen eljárások használhatók a ráhangolódás, melyek a jelentésteremtés és melyek a reflektálás fázisában? A folyamatban mutassa be a kérdezés szintjeit és funkcióit is! A példákat Balassi- vagy Csokonai- vagy Berzsenyi- és/vagy Vörösmarty-portré tanításából merítse!

**Kultúra és értékközvetítés az iskolában**

**4. Az írói életmű tanításának irodalomtudományi, pedagógiai-pszichológiai és módszertani** **problémái.** Az életpálya és az alkotói pálya tanításának tantervi követelményei, lehetőségei, módszerei Petőfi vagy Arany vagy Ady vagy Kosztolányi vagy Babits vagy József Attila pályája kapcsán.

**Az iskola szocializációs funkciói és kapcsolata a társadalmi környezettel**

**5. A műértelmezés elméleti és módszertani kérdései.**

Mutassa be a korszerű irodalomfogalom kialakításának lehetőségét az iskolai műértelmezések folyamatában! (fikcionalitás, nyelvi megalkotottság, történetiség intertextualitás). Az epikai művek értelmezése, elemzése. Befogadásmodellek, értelmezési stratégiák kialakítása, szövegkezelési technikák Mikszáth és/vagy Móricz és/vagy Kosztolányi novelláinak iskolai értelmezése kapcsán

**A tanulói személyiség megismerése, a személyiségfejlesztés lehetőségei az iskolában**

**6. A lírai művek értelmezése, elemzése. Műelemzési iskolák a tanításban.** Műértelmezési és befogadási modellek kialakításának kérdései. A megközelítési módok és a szövegfeldolgozás lehetőségei, eljárásai, interaktív és reflektív technikák,. az összehasonlító verselemzés tanításának lépései Radnóti és Pilinszky vagy szabadon választott költők egy-egy alkotása alapján.

**A tanulók szociális kompetenciáinak a fejlesztése. A tanulók társas kapcsolatainak szerepe a tanítási-tanulási folyamatban**

**7. A dráma műnemének és műfajainak tanítása.** A témakör tantervi követelményei, lehetőségei és tevékenységformái. Az ítélőképesség és erkölcsi érzékenység alakítása a drámatanítás során. Drámajáték az irodalomórán. A témát a tantervi követelmények alapján választott mű vagy művek feldolgozása alapján fejtse ki!

**Az egész életen át tartó tanulást megalapozó kompetenciák, életpálya modellek, életpálya építés**

**8. A szövegértési kompetencia.** Mutassa be az olvasásfolyamatot!

Szövegkezelési technikák, olvasási stratégiák kialakítása. A kritikai gondolkodás fejlesztése írással és olvasással. A szellemi munka technikájának elsajátíttatása. A könyvtárismeret, a könyvtárhasználat tanítása. A gyakorlati példák alapja egy XX. századi magyar vagy világirodalmi regény feldolgozása legyen, alkalmazza az együttműködésen alapuló tanulás- tanítás módszereit is!

**A tehetséggondozás módszerei**

**9. A szövegalkotási kompetencia**. A nyelvi irodalmi kreativitás fejlesztése.

Milyen érvek szólnak Ön szerint az írás eredményközpontú és milyenek a folyamatközpontú irányzata mellett, illetve ellen? Szövegalkotás a tantárgyi követelmények szerinti szövegfajtákban. A kétszintű érettségi vizsga írásbeli és szóbeli szövegalkotási feladattípusai.

**A tanórán kívüli tevékenység szervezése, kapcsolat az iskolán kívüli intézményekkel.**

**10. A komplex esztétikai nevelés.** Az esztétikai nevelés fogalma.

Mutassa be az irodalom és más művészeti ágak kapcsolatát és a komplex esztétikai nevelés lehetőségeit, módszereit az általános és középiskolai nevelés folyamatában! Az elektronikus információk használata és a projekttanulás hogyan szolgálhatja az esztétikai nevelést?

**Mérés, értékelés és fejlesztés a pedagógiai folyamatban**

**11. Számonkérés, ellenőrzés, osztályozás, tudásszint és készségszint felmérése.** A vizsgarendszer. A kétszintű érettségi követelményei. Az értékelés és a tanulói értékelés újszerű lehetőségei a magyar nyelv és irodalom tantárgy oktatási folyamatában.

**A pedagógiai munkát meghatározó dokumentumok**

**12. Az anyanyelvi nevelés folyamatának megtervezése.** A funkcionális szemléletű anyanyelvi nevelés fogalma és alapelvei. **Az anyanyelvtanítás, mint rendszer.** A NAT: magyar nyelv és irodalom műveltségterület: a fejlesztési feladatok szerkezete. A kerettanterv: fejlesztési követelmények. A pedagógiai program és a helyi tanterv. A tanmenet. Mutassa be a dokumentumok összefüggéseit!

**A taneszközök és kiválasztásuk pedagógiai, pszichológiai, tantárgy-pedagógiai szempontjai**

**13. Anyanyelvi oktatási programcsomagok.** Tankönyvcsaládok és tankönyvek a különböző iskolatípusokban. A tankönyvekben érvényesülő rendezőelvek és jellemzők. A tankönyvelemzés szempontjai egy választott tankönyv bemutatása kapcsán.

**Korszerű információs és kommunikációs technológiák alkalmazása**

**14.** A tankönyvtől a világhálóig. **A nyomtatott és elektronikus dokumentumok szerepe** az anyanyelvi nevelésben. Az iskola könyvtárának és informatikai bázisának használata. Az ismeretfeldolgozási technikák alkalmazása. A jelentéstan tanítása. A szókincsbővítés és a szótárhasználat módszerei és gyakorlattípusai.

A **hatékony tanulás jellemzői. A tanulási folyamat szervezése, módszerek, munkaformák**

**15. Az anyanyelvi kompetencia fejlesztésének területei**. Kompetenciafejlesztő módszerek, gyakorlattípusok az anyanyelvi órákon: interaktív és kooperatív technikák, projektmódszer, tanulói portfolió stb. Az anyanyelvi versenyek szerepe a fejlesztésben.

**A tanulási nehézségekkel, zavarokkal küzdő és a sajátos nevelési igényű tanulók segítése**

**16. A szövegértés fejlesztésének elmélete és gyakorlata az anyanyelvi nevelésben**. A szövegértési feladatlapok és gyakorlatok összeállításának alapelvei. Kreatív-produktív szöveggyakorlatok a magyar nyelvi órákon. A szövegtan tanítása.

**Egészség és személyiség**

**17. A szóbeli kommunikáció fejlesztésének módszeres eljárásai.** A beszédkészség és a beszédértés fejlesztésének gyakorlattípusai. A retorika és stilisztika tanítása. A nem verbális kommunikáció fejlesztése.. Drámapedagógiai módszerek alkalmazása az anyanyelvi nevelésben.

**A megismerő funkciók fejlődése és az életkori sajátosságok figyelembevétele az oktatási nevelési folyamatban**

**18. Az anyanyelvi ismeretek kialakítása és bővítése** a különböző képzési szakaszokban A grammatika tanításának módszerei és munkaformái Az 5-12. évfolyamon. .A nyelvtörténet és az általános nyelvészet tanításának kérdései.

**A tanulói tevékenység szerepe a tanítási órán**

**19. A helyesírás tanításának pedagógiája.** A helyesírási fogalmak kialakításának menete; a tanulók szabályalkotási képességének és az analógiaérzékük fejlesztésének lehetőségei; a logikai műveletek és a helyesírás kapcsolata. A helyesírás-ellenőrző programok jellemzői, alkalmazásuk a nyelvtanórákon. A helyesírási versenyek tapasztalatai.

**A motiváció és motiválás szerepe a tanulási tanítási folyamatban**

**20. A motiváció szerepe és lehetőségei az anyanyelvi nevelésben** A szemléltetés fajtái és eszközei az anyanyelvtanítás folyamatában. Az indukciós szöveg megszerkesztésének menete és szempontjai. Anyanyelvi játékok a nyelvtanórán. Az anyanyelvi nevelés és más műveltségi területek kapcsolata.